Nikolinci

**Nikolinci** () su naselje u Srbiji u opštini Alibunar u Južnobanatskom okrugu. Prema popisu iz 2011. imalo je 1131 stanovnika.
= Istorija =
Naselje je kroz istoriju nosilo različita imena: Szent-Miklös u 15. veku, Malo Kakovo-1775. godine, Nikolince-1894. godine, Temes-Miklös -1920. godine, Nikolince-1920. godine, Nikolinci-1922. godine.

Godine 1404. postojala su dva Sentmikloša, drugi je bio Zenthmyklos et alias Zenthmykos, u krašovskom komitatu.

Pri kraju turske vladavine postojala su isto tako dva naselja, koja su nosila ime Nikolince: Malo Nikolince, koje je 1698. godine prestalo da postoji, i Veliko Nikolince, koje je 1716. godine propalo.

Godine-1716 ušla je nikolinačka okolina u sastav vršačkog dištrikta temišvarskog Banata, a 1717. godine selo ima 10 naseljenih kuća. Veliko Nikolince bilo je na mestu sadašnjeg sela, a Malo Nikolince je ležalo više prema istoku. Oba mesta postojala su i dalje kao poljska dobra. Godine 1723. uzeli su stanovnici sela Kakova ova ponjska dobra u zakup od carske komore, jer su svoje zemlje imali malo. Godine-1744. su Kakovčani molili za dozvolu da 40 svojih porodica presele u Nikolince, jer je njihovo Kakovo prenaseljeno. Pošto su dobili dozvolu, naselili su se na današnje polje „Selište“, istočno od Malog Nikolinca, i osnovali Malo Kakovo. Godine 1746. podigli su crkvu brvnaru i uzeli u zakup susedno poljsko dobro „Oca“ (Otsa, danas Banatski Karlovac). Godine 1749. brojalo je Malo Kakovo 66 domova, a seoski pop je bio Radul Komanov. Godine 1751. bilo je 70 kuća.

Godine 1774. dodeljeno je Malo Kakovo ilirskoj, a 1776. godine vlaško-ilirskoj regimenti. Ali pošto je Malo Kakovo stradalo od poplave, premešteno je 1774. godine na mesto Velikog Nikolinca i od tada je naselje nosilo ime *Nikolince*.

Godine 1782. novo naselje je brojalo 1203 pravoslavne duše. Godine 1785. bilo je 140, a 1799. godine 143 kuće, sa 1494 duše. Godine 1785. sveštenik je bio Pavel Mihalović, a đakon Danijel Pinko. Godine 1789. opštinski načelnik je bio Janoš Pinko. Tada je školu pohađalo 45 učenika.

Godine 1827. popisano je 22 katolika i 2620 pravoslavaca. Godine 1837. bilo je 25 katolika i 2475 pravoslavaca. Godine 1854. naselje je imalo 2771 stanovnika. Godine 1873. pripojeno je tamiškom komitatu, a 8. decembra 1894. godine otvorena je železnička stanica. Godine-1905. pojavljuju se prvi nazareni, kojih 1928. god ima 69 porodica.

Godine 1909. porušena je stara crkva i na njenom mestu podignuta je (1910. god) nova u vizantijskom stilu sa dva tornja.

*Kretanje broja stanovnika od 1869. do 1910. godine.*

Za vreme prevrata (30.10. 1918 god.) pobunili su se meštani i demolirali beležnički stan, a beležnika najurili: opljačkali su zatim željezničku stanicu i jedan voz. Vođa rulje i jedna žena platila glavom.

Godine-1923. ukinuta je ovdašnja poštanska ispostava i moderniziran Ivančanin mlin, a 31. januara 1921. godine popisano je 3230 stanovnika od kojih je bilo Srba-23, Rumuna-3040, Nemaca-4, Mađara-4, i ostalih (Cigana) 159 duša.

= Zanimljivosti =

U Nikolincima je 1969. godine rođen jedan od trenutno najboljih harmonikaša sveta Lelo Nika. Dva puta je proglašavan za zvanično najboljeg harmonikaša na svetu. Danas živi u Malmeu, Švedska.

Nikolinci se nalaze na putu M 1.9, između Banatskog Karlovca i Uljme.

## Demografija
U naselju Nikolinci živi 986 punoletnih stanovnika, a prosečna starost stanovništva iznosi 42,1 godina (39,7 kod muškaraca i 44,2 kod žena). U naselju ima 408 domaćinstava, a prosečan broj članova po domaćinstvu je 3,04.

Ovo naselje je većinski naseljeno Rumunima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* **Literatura**
* Letopisi opština u južnom Banatu napisao Filiks Mileker 
* Letopis Period 1812 – 2009 g. Peščari Napisao M. Marina:(Beč 2009) Sastavio od Pisanih tragova, Letopisa, po predanju o selu Nikolincima nastanak sela ko su bili Dosenjenici čime se bavili meštani: http://www2.genealogy.net/privat/flacker/omos.htm
* Ma kakve mu bile mane i nedostaci, nedorečenosti, ali je suština i jezgro ovog rada je ostalo i ostaće netaknut. Neki delovi imaće samo svoj istorijski značaj, ali svi ostali zadržače i sačuvaće u punoj meri svoju naučnu vrednost. Jedno se ipak ne može osporiti, da smo bar udarili temelj, da smo pokazali pravac i obeležili put na kome se valja kretati ako želimo uspešan rad na polju naše istorije. Pa ako i nismo postigli više, nego samo toliko da smo dali podstrek drugima, od nas vičnimjima, mudrijima, koji će ovaj i ovakav posao bolje i savršenije obaviti nego mi tada smo već time učinili dosta „M. Marina“

## Vanjske veze

* Zvanična prezentacija Nikolinaca 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)